EkBass/fiwiki-20250220-pages-articles huggingface dataset:
Mikko Kokslien

Mikko Kokslien (s. 10. maaliskuuta 1985 Lillehammer) on norjalainen uransa lopettanut yhdistetyn hiihtäjä, taustaltaan norjansuomalainen. Kokslien voitti pronssia yhdistetyn joukkuekilpailussa Liberecin MM-kisoissa 2009. Hänen paras henkilökohtainen arvokilpailusijoituksensa on Oslon MM-kisojen 2011 normaalimäen kilpailun kuudes tila. Samoissa kisoissa hän oli mukana pronssia voittaneessa Norjan joukkueessa sekä normaalimäessä että suurmäessä. Falunin 2015 ja Lahden 2017 MM-kilpailuissa hän sai joukkuekilpailussa hopeaa. Kokslien on voittanut urallaan seitsemän maailmancupin osakilpailua: Lillehammerissa joulukuussa 2010, Oberstdorfissa tammikuussa 2012, kahdesti Almatyssa helmikuussa 2012, Ramsaussa joulukuussa 2012, ensimmäisen Chaux- Neuven osakilpailun tammikuussa 2014 ja Lillehammerin toisen osakilpailun joulukuussa 2014. Ensimmäisen palkintosijansa hän saavutti kauden 2008–2009 päätöskilpailussa Vikersundissa oltuaan kolmas. Kokonaispisteissä hän sijoittui kaudella 2010–2011 toiseksi, kaudella 2011–2012 kolmanneksi, kaudella 2012–2013 seitsemänneksi, kaudella 2013–2014 kahdeksanneksi ja kaudella 2014–2015 yhdeksänneksi. Kokslien lopetti urheilu-uransa keväällä 2018. Kokslienin äiti on suomalainen ja hän puhuu sujuvaa suomea. == Lähteet == * === Viitteet === == Aiheesta muualla == *Mikko Kokslienin kotisivut Luokka:Norjalaiset yhdistetyn hiihtäjät Luokka:Norjansuomalaiset henkilöt Luokka:Vuonna 1985 syntyneet Luokka:Elävät henkilöt
Mitsuru Satō

Mitsuru Satō (, s. 21. joulukuuta 1961 Hachirōgata, Akitan prefektuuri) on japanilainen kilpauransa päättänyt vapaapainija, olympialaisten ja Aasian kisojen kultamitalisti. Satōn uran paras saavutus on 52 kilogramman painoluokan olympiakulta Soulista 1988. Hän voitti kultaa myös kaksi vuotta aikaisemmin Soulissa järjestetyissä Aasian kisoissa. MM-kilpailuista 164 senttimetrin mittainen Satō saavutti hopeaa 1986 ja pronssia vuosina 1985 ja 1987. Vuonna 1981 hän voitti kultaa Bukarestissa järjestetyissä universiadeissa. Satōn viimeiset kansainväliset arvokilpailut olivat Barcelonan kesäolympialaiset 1992, joissa hänen sijoituksensa oli kuudes. Myöhemmin Satō toimi Japanin painimaajoukkueen päävalmentajana.http://jwf2007.kir.jp/English/2009/999.html == Lähteet == * Mitsuru Satō FILA:n tietokannassa === Viitteet === Luokka:Japanilaiset vapaapainijat Luokka:Japanilaiset olympiavoittajat Luokka:Vuonna 1961 syntyneet Luokka:Elävät henkilöt
John Smith

John Smith on seuraavien henkilöiden nimi: * John Smith (1580–1631), englantilainen amiraali, tutkimusmatkailija ja kirjailija, Virginian siirtokunnan johtaja 1608–1609 * John Smith (1618–1652), brittiläinen filosofi * John Smith (1798–1888), brittiläinen kasvitieteilijä * John Smith (1938–1994), brittiläinen poliitikko * John Smith (s. 1973), yhdysvaltalainen koripalloilija * John Smith (s. 1966), yhdysvaltalainen painija * John Smith (s. 1980), eteläafrikkalainen soudun olympiavoittaja * John Maynard Smith (1920–2004), brittiläinen geneetikko * John Mortimer Fourette Smith (1935–2019), yhdysvaltalainen katolinen piispa * John Raphael Smith (1752–1812), brittiläinen taidemaalari ja taidegraafikko
Murder by Pride

Murder by Pride on kristillisen metalliyhtye Stryperin täyspitkä albumi, joka julkaistiin heinäkuussa 2009. Albumi meni ilmestyttyään Billboard 200 -listalla sijalle 73, kun albumia oli myyty 5900 kappaletta. Robert Sweet ei soita albumilla, koska hän ei päässyt levytyssessioihin perheasioiden vuoksi. Hän kuitenkin soittaa levyn julkaisemista seuraavalla yhtyeen 25-vuotiskiertueella. Ensimmäinen single albumilta, Boston-cover "Peace of Mind", meni sijalle #27 Christianrock.net-sivustolla 24. lokakuuta 2008 ja sijalle 22.helmikuuta 2009. Albumi on tyyliltään lähempänä yhtyeen varhaista materiaalia kuin edellinen albumi Reborn. 5\. toukokuuta alkaen yhtye julkaisi kappaleen kerrallaan iTunesissa aina 21. heinäkuuta saakka. Aina kun uusi kappale oli saatavissa, edellistä kappaletta ei enää pystynyt ostamaan ennen kuin albumi oli julkaistu.STRYPER: New Song Posted Online - May 5, 2009. Blabbermouth.net Albumin musiikista laulaja Michael Sweet on sanonut, että "Kuultuani vuosia ihailijoilta kommentteja kuten 'enemmän kitaroita', 'enemmän sooloja' ja 'enemmän kirkaisuja', päätin pitää nämä toiveet mielessäni kun kirjoitin kappaleita. Minulle oli tärkeää yrittää palata vanhaan Stryper- soundiin ja samalla pysyä nykyaikaisena. Se ei ollut helppoa, mutta kuunneltuani Murder by Pridea, uskon onnistuneeni."STRYPER: 'Murder By Pride' Artwork Contest Winner Announced - Feb. 4, 2009 == Kappaleet == # # # # # # # # # # # # == Kokoonpano == * Michael Sweet – laulu, kitara * Oz Fox – kitara, taustalaulu * Tracy Ferrie – basso * Kenny Aronoff – rummut Komodo Rock == Arvostelut == * Allmusic: Allmusic review * Imperiumi: 7½/10Levyarvostelu: Stryper - Murder By Pride Viitattu 1.11.2022. * Jesus Freak Hideout: Jesus Freak Hideout: Album review == Vastaanotto == Murder by Pride sai hyviä sijoituksia Billboard-listoilla: Billboard-listoilla. Billboard Top 200 73. sija (elokuu 2009) Rock albums 32. sija (elokuu 2009) Christian albums 2. sija (elokuu 2009) Independent albums 13. sija (elokuu 2009) Hard Rock albums 11. sija (elokuu 2009) == Lähteet == == Aiheesta muualla == * Albumi Metal Storm -sivustolla * Arvostelu Rock & Review -sivustolla * * Luokka:Vuoden 2009 albumit Luokka:Stryperin albumit
1001 elokuvaa jotka jokaisen on nähtävä edes kerran eläessään

1001 elokuvaa jotka jokaisen on nähtävä edes kerran eläessään (1001 Movies You Must See Before You Die) on 1001 edes kerran eläessään -sarjaan kuuluva Steven Jay Schneiderin toimittama kirja, johon on listattu 1001 elokuvahistorian merkittävää elokuvaa. Ensimmäinen kirjassa esitelty elokuva on Georges Mélièsin Matka kuuhun vuodelta 1902. Kirjan valikoima kattaa kaikki elokuvan lajityypit, kuten kauhu, sota, toiminta, jännitys, seikkailu, animaatio, tieteisfiktio, rakkaus, draama, dokumentti ja jopa avantgarde-elokuvat. Kirjan tarkoituksena on nostaa lukija innokkaaksi elokuvafaniksi ja houkutella katsomaan merkittävimmät elokuvat kautta aikojen. Sisällysluettelosta voi etsiä elokuvan sen nimen, ohjaajan tai genren avulla. Joukossa on elokuvia monista maista. Kirjan suomenkielisessä painoksessa on myös 20 merkittävintä suomalaista elokuvaa, joiden esittelyt on kirjoittanut Pasi Nyyssönen. Kirjaa on julkaistu useilla kielillä, kuten englanti, hollanti, ruotsi, kreikka, norja, suomi, tanska, portugali (Brasilian ja Portugalin painokset), unkari, ranska, espanja sloveeni, kroatia, turkki ja puola. Lokalisoidut painokset sisältävät muutamia kyseisen maan omia elokuvia. == Katso myös == * 1001 albumia jotka jokaisen on kuultava edes kerran eläessään == Lähteet == * == Aiheesta muualla == * Kirjan esittely kustantajan sivuilla (WSOY) * 1001 Before You Die -kirjasarjan kotisivut. (Arkistoitu 10.12.2015) * Täydellinen luettelo kirjan kaikkien englanninkielisten painosten elokuvista filmsquish.com * Hannu Waarala: 1001 elokuvaa jotka jokaisen on nähtävä edes kerran eläessään , Savon Sanomat 31.1.2009. Elokuvaa Luokka:Kirjat elokuvataiteesta Luokka:Luettelot elokuvista Luokka:Vuoden 2003 kirjat
Leon S. Kennedy

Leon S. Kennedy on kuvitteellinen hahmo Resident Evil -sarjassa. Leon toimii päähenkilönä Resident Evil 2:ssa, Resident Evil 4:ssa, Resident Evil 6:ssa, Resident Evil Gaidenissa ja Resident Evil: The Darkside Chroniclesissa. == Pelit == Leon esiintyy ensimmäisen kerran vuonna 1998 julkaistussa Resident Evil 2:ssa, jossa hän on toinen pelattavista hahmoista. Vuonna 1998 äskettäin Raccoon Cityn poliisivoimiin () palkattu Leon saapuu myöhään illalla Raccoon Cityyn ja huomaa zombien sekä muiden mutanttien ottaneen kaupungin valtaansa. Vuonna 2019 pelistä julkaistiin uusioversio Resident Evil 2. Resident Evil Gaidenissa Leon on vuoden 1998 lopulla etsimässä risteilyalukselta B.O.W-hirviötä ja tapaa Barry Burtonin Lucia-nimisen naisen. Resident Evil 4:ssä Leon työskentelee Yhdysvaltain salaiselle palvelulle ja vuonna 2004 hänet lähetetään espanjalaiseen kylään pelastamaan kidnapattu presidentin tytär Ashley Graham. Resident Evil: The Darkside Chroniclesissa Leon on vuonna 2002 partnerinsa Jack Krauserin kanssa Etelä-Amerikassa etsimässä huumeparoni Javier Hidalgoa. Kyseisen Operation Javier -skenaarion lisäksi Leon esiintyy Resident Evil 2:een perustuvassa Memories of a Lost City -skenaariossa. Resident Evil: Operation Raccoon Cityssä Leon ei ole pelattava hahmo, mutta pelattavat kommandojoukot voivat halutessaan tappaa hänet Resident Evil 2:n tapahtumien aikana. Resident Evil 6:ssa Leon on yksi pelattavista hahmoista. == Elokuvat == Animaatioelokuva Resident Evil: Degeneration seuraa Leonin ja Claire Redfieldin selviytymistä seitsemän vuotta Raccoon Cityn tapahtumien jälkeen Harvardvillen lentokentällä ja WilPharma Corporationin tehtaassa, joissa G-virus pääsee valloilleen. Leon on pääosassa myös jatko-osissa Resident Evil: Damnation ja Resident Evil: Vendetta. Elokuvassa Resident Evil: Retribution (2012) Leonia näyttelee virolaissyntyinen Johann Urb, ja elokuvassa Welcome to Raccoon City (2021) hahmoa esittää Avan Jogia. == Kirjat == Leon S. Kennedy esiintyy S. D. Perryn kirjoittamissa romaaneissa Resident Evil: City of the Dead ja Resident Evil: Underworld. == Ääninäyttelijät == Videopelit Videopelit Videopelit Vuosi Nimi Näyttelijä 1998 Resident Evil 2 Paul Haddad 2004 Resident Evil 4 Paul Mercier 2009 Resident Evil: The Darkside Chronicles Paul Mercier 2012 Resident Evil: Operation Raccoon City Christian Lanz 2012 Resident Evil 6 Matthew Mercer 2019 Resident Evil 2 Nick Apostolides 2021 Dead by Daylight Riley McShane 2023 Resident Evil 4 Nick Apostolides Animaatioelokuvat ja -sarjat Animaatioelokuvat ja -sarjat Animaatioelokuvat ja -sarjat Vuosi Elokuva/sarja Näyttelijä 2008 Resident Evil: Degeneration Paul Mercier 2012 Resident Evil: Damnation Matthew Mercer 2017 Resident Evil: Vendetta Matthew Mercer 2021 Resident Evil: Infinite Darkness Nick Apostolides 2023 Resident Evil: Death Island Matthew Mercer == Lähteet == == Aiheesta muualla == *Resident Evil Wiki Luokka:Resident Evil -pelien henkilöhahmot Luokka:Kuvitteelliset poliisit Luokka:Kuvitteelliset salaiset agentit ja vakoojat Luokka:Kuvitteelliset kamppailulajien harrastajat
Dave Legeno

Dave Legeno (12. lokakuuta 1963 Lontoo, Iso-Britannia – heinäkuu 2014 Kalifornia) oli brittiläinen näyttelijä, joka tunnetaan esimerkiksi Fenrir Harmaaselän roolista Harry Potter -elokuvasarjan viimeisissä osissa. Heinäkuussa 2014 Legeno löydettiin kuolleena syrjäiseltä seudulta Kalifornian Kuolemanlaaksosta. Retkeilemässä ollut näyttelijä oli kuollut lämpöhalvaukseen. ==Filmografia== Vuosi Nimi Alkuperäinen nimi Rooli/tehtävä Laji Huomioita 2000 Snatch – hävyttömät Snatch. John Elokuva 2004 The Getaway: Black Monday The Getaway: Black Monday Eddie O'Connor Videopeli Äänirooli 2004–2005 EastEnders Tudor TV-sarja 2005 Batman Begins Batman Begins League of Shadows Warriors Elokuva 2005 Hell to Pay Big Vic 2006 Alex Rider & Stormbreaker Stormbreaker Bear 2007 Outlaw Ian Furlong 2007 Väkivallan tie Rise of the Footsoldier Big John 2007 Elisabet – Kultainen aikakausi Elizabeth: The Golden Age Executioner Elokuva 2008 The Cottage The Farmer 2008 West 10 LDN Older Man 2009 44 Inch Chest Brighton Billy 2009 Harry Potter ja puoliverinen prinssi Harry Potter and the Half-Blood Prince Fenrir Harmaaselkä Elokuva 2009 Command Performance Command Performance Oleg Kazov Elokuva 2009 The Finest Vince Cassidy 2010 Harry Potter ja kuoleman varjelukset, osa 1 Harry Potter and the Deathly Hallows Part 1 Fenrir Harmaaselkä Elokuva 2011 Harry Potter ja kuoleman varjelukset, osa 2 Harry Potter and the Deathly Hallows Part 2 Fenrir Harmaaselkä Elokuva == Lähteet == Luokka:Brittiläiset näyttelijät Luokka:Vuonna 1963 syntyneet Luokka:Vuonna 2014 kuolleet
Mustakiitäjä

Mustakiitäjä (Cypseloides niger) on harvalukuinen pohjois- ja keskiamerikkalainen kiitäjälintu. ==Koko ja ulkonäkö== Linnun pituus on noin 18 cm, joten se on selvästi tervapääskyä kookkaampi ja suurin pohjoisamerikkalaisista kiitäjistä. Sen höyhenpuku on tumman noenharmaa ja hartioiden tienoilta musta. Muiden kiitäjien tavoin mustakiitäjät viettävät pääosan elämästään ilmassa. == Levinneisyys == Mustakiitäjän esiintymisalue on noin 1,1 miljoonaa neliökilometriä. Se on enimmäkseen muuttolintu, jonka pohjoisin esiintymispaikka on Alaskan eteläosassa. Kanadan ja Yhdysvaltojen länsirannikolla sitä tavataan monin paikoin, sisämaassa Coloradon keskiosiin saakka. Se pesii myös Meksikossa ja Costa Ricassa, sekä joillakin Länsi-Intian saarilla, joilla se on paikkalintu. Kaikkiaan sen esiintymispaikkoja tunnetaan vain noin 80 ja kaikkialla se on harvalukuinen. Kuitenkin Coloradosta tunnetaan kaikkiaan noin 100 esiintymispaikkaa, joiden populaatiokoko on ollut ilmeisen vakaa viimeiset 50 vuotta.http://archive.is/20121209174042/www.fs.fed.us/r2/projects/scp/assessments/blackswift.pdf Black Swift (Cypseloides niger): A Technical Conservation Assessment (David A. Wiggins) Pohjoiset populaatiot talvehtivat Etelä-Amerikassa. Lajin kokonaispopulaatio on noin 315 000 yksilöä. Sen populaatio on kuitenkin vähentymässä nopeasti, mutta romahduksen syytä ei tiedetä, mutta sen taustalla voi olla ilmastonmuutos tai torjunta-aineiden käyttö. Kansainvälinen luonnonsuojeluliitto luokitteli vuonna 2018 lajin ennakolta vaarantuneeksi, vaikka kannan pienenemisnopeus tunnetaan vain osalta levinneisyysalueelta. Mustakiitäjän ensimmäinen pesälöytö on vuodelta 1901, jolloin A.G. Vrooman keräsi yksimunaisen pesän Santa Cruzista Kalifornian rannikolta. Hänen havaintoaan pidettiin pitkään epäluotettavana, kunnes W.L. Dawson varmisti lajinmäärityksen vuonna 1914. Ensimmäinen sisämaapesintä todettiin Albertassa 1919 (C.E. Chapman).The Birds of North America == Elinympäristö == Mustakiitäjä pesii kalliojyrkänteillä ja vesiputouksilla. Pesät sijaitsevat usein vesiputousten takana ja linnut lentävät pesälleen veden läpi. == Lisääntyminen == Mustakiitäjät pesivät yhdyskunnittain kalliojyrkänteiden ulokkeilla. Pesintä alkaa kesä-heinäkuussa. Pesä rakennetaan ilmassa kerätyistä korsista ja pesän vierestä kerätystä sammalesta ja mudasta.Pesinnästä Costa Ricassa Sama pesäpaikka on käytössä vuodesta toiseen. Naaras munii vain yhden valkoisen munan. Molemmat emot hautovat 23–29 päivää. Poikasta ruokitaan kerran tai kahdesti päivässä, yleensä aamu- tai iltahämärissä. Poikanen lähtee pesästä vasta 47–50 päivän ikäisenä, jolloin sen paino on puolitoistakertainen (146 %) emon painoon verrattuna. Mustakiitäjä on yksiavioinen. == Ravinto == Mustakiitäjien ravinto on peräisin ilmasta ja se koostuu pääasiassa lentävistä hyönteisistä, etenkin muurahaisista. Laji saalistaa parvissa, toisinaan matalalla lähellä maanpintaa, toisinaan korkeuksissa, jonne ihmissilmä ei näe. == Lähteet == Luokka:Kiitäjälinnut Luokka:Uhanalaiset linnut
Polybutyleenitereftalaatti

Polybutyleenitereftalaatti (PBT) on polyesteri, joka alun perin kehitettiin tekstiilimateriaaliksi, mutta josta tuli tärkeämpi teknisenä muovina ja runsaasti kiteytyvänä ruiskuvalupolymeerinä. Kokolattiamattoja valmistetaan PBT:stä sen hyvän puristuskimmoisuuden vuoksi. Polybuteenitereftelaatti valmistetaan tereftaalihaposta ja 1,4–butaanidiolista. J. R. Whinfield and J. T. Dickson keksivät poly(butyleenitereftalaatin) toisen maailmansodan alussa 1941 Englannissa, samoihin aikoihin kuin tunnetumman ja laajimmin käytetyn polyesterin poly(etyleenitereftalaatin) (PET). PBT:stä he käyttivät mallinimeä 4GT, PET:stä mallinimeä 2GT. == Lähteet == == Aiheesta muualla == *Valuatlas: Termoplastiset polyesterit: Polyeteenitereftelaatti (PET) ja polybuteenitereftelaatti (PBT), Sanna Nykänen, Tampereen teknillinen yliopisto (pdf) Luokka:Polymeerit Luokka:Muovit
Castle Rock

Castle Rock voi viitata seuraaviin asioihin: * Castle Rock (Colorado), kaupunki Yhdysvalloissa * Castle Rock (Washington), kaupunki Yhdysvalloissa * Castle Rock (Karnataka), kylä Intiassa * Castle Rock (Garrison), historiallinen kartano Yhdysvalloissa * Castle Rock (Stephen King), Stephen Kingin kirjoissa esiintyvä kuvitteellinen paikkakunta * Castle Rock Entertainment, Yhdysvaltalainen yritys * Castle Rock Brewery, brittiläinen panimo * Castle Rock, kukkula, jolla Edinburghin linna sijaitsee
Wildfire

Wildfire on Lionsgate Televisionin tuottama yhdysvaltalainen 52-osainen draamasarja. Sarjaa esitettiin Yhdysvalloissa ABC Familylla vuosien 2005–2008 aikana. Wildfire sai Casting Society of American jakamissa Artios palkintogaalassa ehdokkuuden parhaan lasten televisio-ohjelman kategoriassa vuonna 2006.IMDb Viitattu 15.3.2009 Suomessa sarjaa esitettiin ensi kerran Nelosella 28. joulukuuta 2008 jaksolla "Uuden alku". Yhdysvalloissa sarjaa tehtiin neljä kautta, jonka jälkeen se päättyi. Suomessa ollaan menossa toisen tuotantokauden kohdalla. Sarjan tunnuskappaleen Morning Light esittää Truman. ==Juoni== Kristine "Kris" Furillo on tehnyt elämässään joitakin virheitä, ja lopulta, jäätyään kiinni autovarkaudesta päätyy nuorisovankilaan La Grangeen. Hänetlle kuitenkin myönnetään ehdonalaista, ja tämän seurauksena hän päätyy töihin laukkaurheilun pariin Raintree-nimiselle laukkatilalle. Tilalla ei ole ollut pitkään aikaan yhtäkään todella hyvää hevosta, ja tämän vuoksi tilan taloudellinen tilanne on huono - toisin kuin naapurilaukkatilan, jonka omistaa ökyrikas Ken Davis. Miehen lapset, Ken "Junior" David Jr. sekä Dani Davis ovat läheisissä suhteissa Raintreen tilaan, sillä Danilla on sarjan alussa säpinää Juniorin parhaan ystävän ja samalla Raintreen omistajan Jean Ritterin pojan Matt Ritterin kanssa. Kris osoittaa nopeasti osaavansa käsitellä hevosia, mutta menneisyys vainoaa häntä edelleen. Pulmia tuottavat myös hänen ympärilleen kuroutuvat monimutkaiset ihmissuhteet sekä uusi imu, jota hän alkaa tuntea laukkamaailmaa kohtaan. ==Henkilöt== ; Kristine "Kris" Furillo (Genevieve Cortese) : Sarjan päähenkilö, joka on otettu töihin Raintreen tilalle nuorisovankilasta. Kohosi työntekijästä jockeyksi ja ratsastaa tilan toivoa, Wildfire-oria. Kieltäytyi suhteesta Matt ritterin kanssa, seurusteli jonkin aikaa Juniorin kanssa, mutta parin eron jälkeen päätyi yhteen managerinsa Kerry Connellyn (Kieren Hutchison) kanssa. ; Ken "Junior" Davis (Ryan Sypek) : Kilpailevan Davisin tilan omistajan poika ja Dani Davisin puoliveli. Omisti osan Matt Ritterin ja tämän isän yökerhosta Pete's, mutta menetti sen taloudellisissa vaikeuksissa laitettuaan sen vedonlyönnin pantiksi. Seurusteli Kris Furillon kanssa, mutta suhteen kariuduttua on edelleen kaivannut tätä. ; Matt Ritter (Micah Alberti) : Raintreen omistajan Jean Ritterin vanhin poika ja Dani Davisin entinen poikaystävä ja valmentaja. Omasi jossakin vaiheessa vedonlyöntipakkomielteen mutta pakottautui kierteestä irti jouduttuaan velkojansa Bobbyn aseella uhkaamaksi. ; Dani Davis (Nicole Tubiola) : Ken Davisin tytär sekä Juniorin puolisisar, jolla on oma laukkatilansa. Seurusteli joskus Matt Ritterin kanssa, samoin kuin Mattin ja Juniorin vedonvälittäjän Bobbyn (joka kuitenkin paljastui olevan naimisissa). ==Lähteet== Luokka:Yhdysvaltalaiset draamasarjat Luokka:2000-vuosikymmenen televisiosarjat Luokka:Freeformin televisio-ohjelmat
Robert Lappalainen

Robert Lappalainen (s. 22. kesäkuuta 1949 Kemi) on suomalainen entinen kilpa- autoilija ja karting-yrittäjänä tunnettu liikemies. Hän tuli julkisuuteen 1980-luvulla alettuaan ajaa kilpaa Yhdysvalloissa Trans Am -sarjassa. Kilpa- ajajana hänelle merkittävimmät saavutukset hän sai Pohjois-Amerikan eri sarjoista. Pohjoismaissa Suomen ohella hänet hän esiintyi esimerkiksi Ruotsin Camaro Cup -sarjassa. Ajouransa jälkeen hän on toiminut aktiivisesti rata- autoilun edistämisen ja tunnetuksi tekemisen parissa Suomessa. Vuosina 1995–1997 hän toimi promoottorina Suomen tähän asti merkittävimmässä autourheilutapahtumassa Helsinki Thunder -katuratakilpailuissa, jonka tapahtumapaikka oli Helsingin Sörnäisten kaupunginosa ja sen rantatie. Yrittäjänä hän toimi Kart´in Clubillaan Helsingin Käpylässä. Hän myös työskentelee taiteen parissa pitäen mm. vuonna 2022 kaksi näyttelyä. Hänen päämateriaali taiteessa on puu, jonka taustalla on työskentely ruotsalaisen Volvon autotehtaan mallipuuseppänä ennen autourheilu-uraansa. Aamuposti-lehti, 16.9.2022, Digiliite, sivu 12. == Lähteet == == Aiheesta muualla == * Robert Lappalaisen www-sivut Luokka:Suomalaiset autourheilijat Luokka:Suomalaiset liikemiehet Luokka:Vuonna 1949 syntyneet Luokka:Elävät henkilöt
Seura lukutaidon levittämiseksi georgialaisten keskuudessa

Seura lukutaidon levittämiseksi georgialaisten keskuudessa () oli johtavien georgialaisten intellektuellien toukokuussa 1879 perustama hyväntekeväisyysjärjestö. Järjestön tarkoituksena oli elvyttää kulttuuria tuohon aikaan Venäjän keisarikuntaan kuuluneen maan talonpoikaisväestön keskuudessa. Seura selviytyi neuvostokauden alkuun saakka ja jatkoi toimintaansa vuosiin 1926–1927. Seuran perustivat aateliset Ilia Tšavtšavadze ja Dimitri Qipiani sekä kouluttaja Iakob Gogebašvili. Se piti yllä koulujen, kirjakauppojen ja kirjastojen verkostoa koko maassa, koulutti opettajia ja rahoitti Georgian lehdistöä. Ruhtinas Tšavtšavadze oli huomattava kirjailija ja hänellä oli seurassa keskeinen rooli: hän nousi ensimmäisen puheenjohtajan Qipianin tilalle vuonna 1885 ja toimi tehtävässä salamurhaansa saakka vuonna 1907. Tsaarinajan viranomaiset sietivät järjestöä, jonka toiminnassa olivat mukana käytännöllisesti katsoen kaikki Georgian älymystön aktiiviset jäsenet ja johon kuului myös useita hyväntekijöitä ja virkamiehiä. Seuralla oli suuri rooli maan kansallisessa heräämisessä 1800-luvun jälkipuoliskolla. == Lähteet == Luokka:Georgian historia Luokka:Hyväntekeväisyysjärjestöt
Aleksandre Roinašvili

Aleksandre Roinašvili (, tunnettu myös venäläistetyllä nimellään Aleksandr Solomonovitš Roinov, ; 1846–1898) oli Georgian ensimmäinen ammattimaisesti toiminut valokuvaaja. Hänet tunnetaan Kaukasuksen alueen maisemakuvista ja ajan georgialaisten intellektuellien muotokuvista. Roinašvili syntyi Dušetin vuoristokylässä Georgian itäosassa, joka kuului tuolloin Venäjän keisarikuntaan. Hän otti valokuvaustunteja Khlamovin studiolla Tbilisissä. Hän aloitti uransa kaupungissa vuonna 1865 ja perusti pian oman studion. Roinašvili oli läheisesti tekemisissä maan kansallisliikkeen kanssa ja dokumentoi Georgian kulttuuriperintöä. Hän perusti myös liikkuvan valokuvamuseon, joka kiersi ympäri Kaukasusta ja Venäjää. == Lähteet == == Aiheesta muualla == *A. Roinašvilin kuvia . Georgian valokuvamuseo. Luokka:Georgialaiset taiteilijat Luokka:Valokuvaajat Luokka:Vuonna 1846 syntyneet Luokka:Vuonna 1898 kuolleet
Maroussi BC

Maroussi BC () on kreikkalainen koripalloseura Suur-Ateenan Maroúsista. == Historia == Seura perustettiin vuonna 1950, mutta Maroussi nousi Euroopan kärjen tuntumaan kaudella 1978–1979, kun se pääsi Korać Cupiin. Vuonna 1999 seura nousi Kreikan liigaan 18 divisioonavuoden jälkeen. Kaudella 2000–2001 Maroussi voitti Saporta Cupin, mikä on edelleen Maroussin paras saavutus. Seuraavalla kaudella joukkue oli Kreikan cupissa toinen hävittyään Olympiakosille luvuin 74–66. Kaudella 2003–2004 joukkue sijoittui toiseksi EuroChallengessa. Samana vuonna se myös hävisi Panathinaikosille Kreikan liigan finaalissa suoraan otteluvoitoin 3–0. Kaudella 2004-2005 joukkue pääsi ensikertaa ULEB Eurocupiin. Kaudella 2007–2008 Maroussi pääsi Kreikan liigan välieriin, jolloin se varmisti kaudeksi 2008–2009 paikan Eurocupissa. Maroussi pelasi Euroliigassa ensimmäistä kertaa kaudella 2009–2010. Seura eteni aina kuudentoista parhaan joukkoon ennen putoamista. Kaudella 2011–2012 Maroussi sijoittui Kreikan liigassa viimeiseksi ja putosi pääsarjasta. Taloudellisten syiden takia seura putosi kolmannelle sarjatasolle. == Lähteet == == Aiheesta muualla == *Virallinen kotisivu Luokka:Amaroúsio Luokka:Ateenan urheilu Luokka:Kreikkalaiset koripalloseurat Luokka:Vuonna 1950 perustetut urheiluseurat
Limittäinen geeni

Limittäinen geeni on viruksessa tai solussa oleva geeni, jota voidaan lukea ainakin kahta geeniä, koska ne ovat osaksi samoja. Esimerkiksi b-hepatiittiviruksessa on monta limittäistä geeniä. Limittäiset geenit ovat tyypillisiä pienille genomeille. Ne ovat välttämättömiä virukselle Phi-X174, jossa on 11 geeniä vain 5386 emäsparia. Esimerkiksi noin 0,5 miljoonan emäsparin noin 500 geenistä 44 menee osin toistensa päälleOverlapping genes answer.com. Limittäiset geenit pyrkivät suojamaan geeniä mutaatioilta. Tämä on vahvistetu simuloimalla yksinkertaistetun geenin kehitystä Avida-nimisellä tietokonesysteemillä. ==Lähteet== Luokka: Solubiologia
Vuohipaimen

Vuohipaimen on black metal -yhtyeen Hornan 7" vinyyli-ep, joka on julkaistu vuonna 2004. Levy julkaistiin 1000 kappaleen käsin numeroituna painoksena. == Kappaleet == # # == Kokoonpano == * Corvus – laulu * Infection – kitarat, basso * Shatraug – kitarat * Saturnus – kitarat \+ * Lord Sargofagian – rummut == Aiheesta muualla == * * Vuohipaimen discogs.com -sivustolla Luokka:Vuoden 2004 EP:t Luokka:Hornan albumit
Levon Džulfalakjan

Levon Arsenovitš Džulfalakjan (s. 5. huhtikuuta 1964 Leninakan, Armenian SNT, Neuvostoliitto) on armenialainen kreikkalais-roomalaisen tyylin painija, olympiavoittaja sekä maailman- ja euroopanmestari. Aktiiviaikoinaan hän edusti kansainvälisellä tasolla Neuvostoliittoa. 68 kilogramman painoluokassa painineen Džulfalakjanin uran menestyksekkäimmät vuodet ajoittuivat 1980-luvun jälkipuoliskolle. Ensimmäisissä aikuisten arvokilpailuissaan 1986 Pireuksen EM-kisoissa hän voitti kultamitalin. Samana vuonna hän voitti myös maailmanmestaruuden Budapestin MM-kisoissa. 1988 Soulin olympialaisissa Džulfalakjan voitti kultamitalin. Viimeisiksi jääneissä kansainvälisissä arvokilpailuissaan 1989 MM-kisoissa Martignyssä hän sijoittui pronssille. Juniorina Džulfalakjan voitti EM-kultaa 74-kiloisissa vuonna 1984. Sittemmin 161 senttimetrin mittainen Džulfalakjan on toiminut Armenian maajoukkueen valmentajana.http://www.ra.am/?num=2007092616#2007092616 ==Lähteet== * Džulfalakjan FILA:n tietokannassa ===Viitteet=== Luokka:Neuvostoliittolaiset olympiavoittajat Luokka:Neuvostoliittolaiset kreikkalais-roomalaisen tyylin painijat Luokka:Armenialaiset kreikkalais-roomalaisen tyylin painijat Luokka:Vuonna 1964 syntyneet Luokka:Elävät henkilöt
YZ Ceti

YZ Ceti on punainen kääpiötähti Valaskalan tähdistössä. Se sijaitsee noin 12 valovuoden päässä Maasta, eikä näy paljaalla silmällä. Se on epätavallisen lähellä kirkkaampaa Tau Ceti -tähteä, joka on siitä vain 1,6 valovuoden päässä. Tätä tähteä ei voi kuitenkaan nähdä paljaalla silmällä. Se luokitellaan tähdeksi, jonka kirkkaus vaihtelee ajoittain. YZ Ceti on noin 13 prosenttia Auringon massasta ja 17 prosenttia sen säteestä. Tähdestä tulee radioastronomisia aaltoja. Osoite = https://www.nature.com/articles/s41550-023-01914-0 | Julkaisu = Nature | Vuosi = 2023 | Otsikko = Coherent radio bursts from known M-dwarf planet-host YZ Ceti == Vaihtuvuus == YZ Ceti on muuttuva tähti: tähti osoittaa satunnaisesti nopeaa ja lyhyttä kirkkauden nousua, joskus saavuttaen magnitudin 12,03, johtuvat purkaukset pinnasta. Tämäntyyppinen muuttuva tähti tunnetaan nimellä UV Ceti tähti ensimmäisen jäsenensä jälkeen tai puhekielessä Flare-muuttuja. YZ Ceti näyttää myös pieniä jaksoittaisia kirkkausvaihteluita, jotka johtuvat tähtien täplistä tai kromosfäärin piirteistä, jotka liikkuvat tähden pyöriessä. Tämä muuttuvien tähtien luokka tunnetaan nimellä BY Draconis -muuttuja. Jaksottaiset vaihtelut mahdollistavat tähden kiertojakson mittaamisen 68,3 vuorokaudeksi, vaikka sen planeettajärjestelmän mallinnus antaa tähdelle 83 päivän kiertojakson. Tekijä = Jayasinghe, T; Stanek, K. Z; Kochanek, C. S; Holoien, T. W.-S; Shields, J. V; Thompson, T. A; Shappee, B. J; Prieto, J. L; Dong, Subo | Vuosi = 2017 | Otsikko = ASAS-SN V-band Light Curve of Multi-Planet M-dwarf Host YZ Cet Reveals a Rotation Period of 68 Days | Julkaisu = The Astronomer's Telegram. | Volume = 0643 | Numero = 1 == Viitteet == Luokka:Flare-muuttujat Luokka:Paikallinen kuuma kupla
Kaakkurilampi (Utajärvi)

Kaakkurilampi on pieni lampi Utajärven kunnan Sanginkylässä. Lampi sijaitsee aivan Sanginkylän alueen etelälaidalla, seututie 837:n varrella olevan Maaselän talon kohdalta Isolle Karvasjärvelle menevältä metsäautotieltä Hanhilammelle erkanevan tieuran lähettyvillä, noin 3,5 kilometriä Maaselältä tieuria myöten ja puolisen kilometriä tieuralta länteen Sanginjärven Tankolahden kohdalta. Lammessa ei ole tulo- eikä laskuojia, vaan se saa vetensä länsirannan suolta. Itäpuolella lampea ympäröivät Kaakkurinselän kankaat. Lammen rannat ovat asumattomia, lähin asumus on Sanginjärven Tankolahdella oleva Stora-Enson Oulun Nuottasaaren tehtaiden työntekijöiden perustaman kala- ja eräseuran kämppä "Neppilä". Lampi on vain noin 250 metriä pitkä ja 60 metriä leveä ja hyvin tummavetinen. Siinä on silti haukia ja ahvenia. Kaakkoisrannalla on parikymmenmetrinen salaman maaston lyömä ura. == Lähteet == ==Aiheesta muualla== * Sanginjärven kylähistoria. Sanginjärven kyläseura ry. Sanginkylä 2000. Toim. Esko Vesala ja Matti Savolainen, 708 s. ISBN 952-91-2823-1 (lammen ympäristön historia ja asutuksen kehittyminen) Luokka:Utajärven järvet
Kamandar Madžidov

Kamandar Bofali-ogly Madžidov (s. 17. lokakuuta 1961 Dmanisi, Gruusian SNT) on valkovenäläinen kreikkalais-roomalaisen tyylin painija, olympiavoittaja sekä maailman- ja euroopanmestari. Uransa parhaimpina menestysvuosina 62 kilogramman painoluokassa kilpaillut Madžidov edusti Neuvostoliittoa. Ensimmäisissä aikuisten arvokisoissaan 1984 EM-paineissa Jönköpingissä hän voitti kultamitalin, mutta joutui jäämään pois samana vuonna pidetyistä Los Angelesin olympialaisista itäblokin boikotin takia. Olympialaisten tilalla käydyissä kommunistimaiden ystävyyden kisoissa hän voitti kultamitalin kukistettuaan tasaisessa ottelussa Bulgarian Živko Vangelovin, jota vastaan kävi myöhempinäkin vuosina tiukkoja kamppailuita. Seuraavana vuonna Madžidov voitti jälleen EM-kultaa, mutta jäi MM-kisoissa kuudenneksi. 1986 hän voitti MM-kultaa ja 1987 -hopeaa, ja 1988 Soulin olympialaisissa vihdoin myös olympiakultaa jättäen Vangelovin hopealle. 1989 MM-kilpailuista hän voitti niin ikään kultaa. Uransa kolmannen EM-kultamitalin hän voitti vuonna 1991 siirryttyään 68 kilogramman painoluokkaan. Neuvostoliiton hajottua Madžidov edusti kotimaataan Valko-Venäjää ja saavutti vielä vuonna 1993 EM-hopeaa ja MM-pronssia. Madžidov osallistui vielä 1996 Atlantan olympialaisiin, missä hän sijoittui kuudenneksi. Neuvostoliiton mestaruuden 168 senttimetrin mittainen Madžidov voitti uransa aikana vain kerran, vuonna 1992, mutta tästä huolimatta valmentajat valitsivat usein hänet arvokisoihin. Madžidovin valmentajana toimi Viktor Rudenko. ==Lähteet== * Henkilökuva Valko-Venäjän olympiakomitean sivuilla * Kamandar Madžidov FILAn tietokannassa Luokka:Valkovenäläiset kreikkalais-roomalaisen tyylin painijat Luokka:Neuvostoliittolaiset kreikkalais-roomalaisen tyylin painijat Luokka:Neuvostoliittolaiset olympiavoittajat Luokka:Vuonna 1961 syntyneet Luokka:Elävät henkilöt
Li Jae-Sik

Li Jae-Sik (s. 30. kesäkuuta 1962) on pohjoiskorealainen vapaapainija. Li voitti lajissa 48 kilogramman painoluokan maailmanmestaruuden 1986 Budapestissa kukistettuaan loppuottelussa unkarilaisen Laszlo Biron, ja vuotta myöhemmin uusi mestaruutensa 1987 Clermont-Ferrandissa, missä hän voitti loppuottelussa eteläkorealaisen Sang-Ho Leen. ==Lähteet== * Li Jae-Sik FILAn tietokannassa Luokka:Pohjoiskorealaiset vapaapainijat Luokka:Vuonna 1962 syntyneet Luokka:Elävät henkilöt
Kajaanin meijeri

Kajaanin meijeri oli Kainuun Osuusmeijeriin (KOM) kuulunut meijeri Kajaanissa. Meijeri oli osuusmeijerin päämeijeri 60-luvulle saakka. Kajaanin meijeri toimi vuosina 1908-1981 Kauppakadun, Asemakadun ja Niskantien rajaamalla tontilla. Tontilla sijaitsi vuonna 1940 valmistunut suuri valkoinen meijerirakennus, 1953 valmistunut toimistorakennus joka on edelleen pystyssä Asemakadun varressa, sekä vanhat vuosisadan alussa valmistuneet meijerirakennukset Kauppakadun varressa. Kauppakadun ja asemakadun risteyksessä sijaitsi jäätelöbaari Meijerin Baari, joka oli valmistunut vuonna 1950. Uudempi meijeri ja Meijerin baari purettiin nykyisten kerrostalojen tieltä 1980-1990-lukujen vaihteessa. Vanhemmat meijerirakennukset oli purettu jo aiemmin 1970-luvulla, kun meijeriä uusittiin. Meijerin tiloissa toimi viimeisinä vuosina Osto-ja myyntiliike R. Pekkarinen. ==Lähteet== * Kajaaninkaupunki exxploraatio * Virtanen, Sakari (2006) Maidon vuosisata: Kainuun Osuusmeijeri 1906-2006. Kajaani. Kainuun Sanomat. * Komulainen, Jorma; Korhonen, Jorma (1981) Kainuun Osuusmeijeri 75 vuotta, Omin voimin yhteistoimin. Kajaani. Kainuun Sanomat. * Kainuun Osuusmeijeri: 60 vuotta. 1967. Kainuun Osuusmeijeri. Kajaani. * Kotilainen, Otto (1957) Kainuun osuusmeijeri: 50 vuotta. Kainuun Osuusmeijeri. Kajaani. Luokka:Kajaanin rakennukset ja rakennelmat Luokka:Suomen entiset meijerit Luokka:Entiset suomalaiset teollisuusyritykset
Laama

Laama (Lama glama) on eteläamerikkalainen kesytetty sorkkaeläin, joka kuuluu laamaeläinten sukuun. Laama on jalostettu guanakosta. Laamaa käytetään Etelä- Amerikassa etupäässä kantojuhtana, ja siitä saadaan myös villaa ja lihaa. ==Ulkonäkö== Laaman säkäkorkeus on 120–130 senttimetriä ja paino 90–160 kilogrammaa. Laama on hevosta pienempi, mutta sen pitkä kaula tekee siitä korkean. Sukulaiseensa alpakkaan verrattuna laama on hevosmaisempi ja lihaksikkaampi. Laamoja on monenvärisiä.Laama Suomen alpakkayhdistys, viitattu 4.2.2018 ==Tyypit== Etelä-Amerikassa on kaksi puhdasta laamatyyppiä, klassinen laama ja wooly laama. Suurin osa yksilöistä on näiden tyyppien risteytyksiä. Klassinen laama on iso, korkeajalkainen ja pitkäselkäinen. Sen pää on hevosmainen ja lyhytkarvainen ja jalat lyhytkarvaiset. Sen turkissa on pohjavilla ja karkeampi päällyskarva. Klassista laamaa käytetään usein juhtana, sillä sen villa ei takerru risukoihin kuten pitkäkarvaisen laaman. Wooly laama on klassista laamaa pienempi ja sirorakenteisempi. Sillä on pitkä karva, ja sitä käytetään etupäässä villantuottajana. ==Käyttäytyminen== Pienestä kasvatettu laama käyttäytyy rauhallisesti ihmisen kanssa. Laama voi sylkeä päin kun se tuntee olonsa ahdistelluksi tai kun se kinastelee ruuasta toisten laamojen kanssa. ==Käyttö== Laama jalostettiin ilmeisesti noin 5000–6000 vuotta sitten guanakosta. Suurin osa maailman laamoista elää Boliviassa. Laamaa on käytetty Etelä-Amerikassa perinteisesti kantojuhtana. Laama pystyy kantamaan 40 kilogramman taakan. Laama on myös hyvin varmajalkainen, ja sillä on vähäinen ruuantarve esimerkiksi hevoseen verrattuna. Luonnonvarainen laama syö karkeaa heinää ja erilaisia pensaita. Laamasta saa pieniä määriä villaa. Laama keritään yleensä joka toinen vuosi. Laaman villa on lanoliinitonta ja pehmeämpää kuin lampaanvilla. Tavallinen laamanvilla on noin 25 mikronia. Laaman lihaa syödään Boliviassa. Vuodesta 1975 alkaen laamoja on pidetty Etelä-Amerikan ulkopuolellakin, aluksi Pohjois- Amerikassa. Laamoja käytetään lammaslaumojen vahtikoirina, kantoeläiminä vaelluksilla, terapiaeläiminä, lenkkikavereina sekä seura- ja harrastuseläiminä. ==Lähteet== Luokka:Kamelit Luokka:Kotieläimet Luokka:Karvantuotantoeläimet Luokka:Juhdat Luokka:Seulonnan keskeiset artikkelit
S/S Peura III

S/S Peura III on suomalainen höyrylaiva, joka on rakennettu vuonna 1905 Lehtoniemi & Taipaleen konepajalla Joroisissa. Laiva toimi ammattiliikenteessä varppaajana Peuran sahan puukuljetuksissa. Alus upposi vuonna 1964 Kallaveteen josta se nostettiin vuonna 1980. Noston jälkeen alus kunnostettiin kauttaaltaan ja kunnostuksen jälkeen se on toiminut huvialuksena yksityisomistuksessa. == Tekniset tiedot == * Alustyyppi: Varppaaja * Rakennusvuosi: 1905 * Rakennusaine: Teräs * Koneen tyyppi: Compound-höyrykone * Koneen teho: 43 ihv * Kattila: 18 m² * Polttoaine: Puu ==Lähteet== * Aluksen myynti-ilmoitus * FCBS-Forum Luokka:Höyrylaivat Luokka:Hinaajat
Sinfonia nro 10 (Beethoven)

Sinfonia nro 10 on Ludwig van Beethovenin sinfonia, jota hän luonnosteli vuosina 1826–1827. Beethoven kuoli kesken luonnostelutyön eikä saanut teosta valmiiksi. Keskeneräisyydestä johtuen sinfoniaa ei lueta Beethovenin sinfonioiden joukkoon, vaikka luonnokset ovatkin enimmäkseen säilyneet. Musiikkitieteilijöistä ja ohjelmoijista koostuva ryhmä aloitti vuonna 2020 projektin, jossa tekoälyn avulla viimeisteltiin keskeneräiseksi jäänyt 10. sinfonia. == Lähteet == Luokka:1820-luvun musiikkiteokset Luokka:Ludwig van Beethovenin sinfoniat
Lep (täsmennyssivu)

Lep tai LEP voi tarkoittaa ainakin seuraavia: * LEP-törmäytin, vuosina 1989–2001 toiminut hiukkastörmäytin CERN:ssä Ranskan ja Sveitsin rajalla * Lepus eli lyhennettynä Lep, Jäniksen tähdistö.
Sphoeroides

Sphoeroides on pallokalojen suku, johon kuuluu noin 23 lajia.ITIS Ne elävät enimmäkseen meressä; jotkut lajit siirtyvät jokisuiden murtoveteen kutemaan.Encyclopedia of life == Lajeja == * perunpallokala Sphoeroides annulatus, 44 cm * marmoripallokala S. dorsalis, 20 cm * karibianpallokala S. greeleyi, 18 cm * floridanpallokala S. nephelus, 30 cm * amerikanpallokala S. spengleri, 30 cm * kilpikonnakala S. testudineus, 39 cm == Lähteet == Luokka:Pallokalat
Kyme

Kyme (, ) voi viitata seuraaviin: * Kyme, antiikin aikainen kaupunki Aioliissa * Kyme, antiikin aikainen kaupunki Euboian saarella * Kyme, antiikin aikainen kaupunki Magna Graeciassa eli Suur-Kreikassa, nykyisessä Italiassa
Villan tammireunus

Villan tammireunus on Naantalissa, Luonnonmaalla sijaitseva vuonna 2003 perustettu noin 1,4 hehtaarin kokoinen luonnonsuojelualue. Tammireunus koostuu yli kahdestakymmenestä, läpimitaltaan vähintään kahdenkymmenen senttimetrin paksuisista tammista, sekä useista vaahteroista. Alue täyttää luontaisesti syntyneen, merkittäviltä osin jaloista lehtipuista koostuvan metsikön kriteerit. Suojeluperusteena oli Luonnonsuojelulain 29 § luontotyyppirajaus. Suojelualue kuuluu Raision kaupungin omistamaan 54 ha kokoiseen virkistysalueeseen Villan tilaan. == Lähteet == * Rannikkoseudun Sanomat, Luonnonmaalle uusi suojelualue Luokka:Naantalin luonnonsuojelualueet
Anne Hänninen

Anne Hänninen (s. 7. helmikuuta 1958 Rautalampi) on suomalainen runoilija. Hänen runoutensa toistuvia teemoja ovat lapsuus, luonto, luonnon tuho, linnut, kuolema, aika, kohtalo, sivullisuus, vapauden mahdollisuus ja yksinäisyys. Hänninen on kirjoittanut myös aforismeja. Hänen runojaan on julkaistu useissa antologioissa, ja niitä on käännetty ruotsiksi, englanniksi, venäjäksi ja islanniksi. Hänninen on opiskellut muun muassa kirjallisuutta ja tiedotusoppia. Hänen esikoiskokoelmansa Yön tina sulaa aamuun ilmestyi vuonna 1978. == Teokset == * * * * * * * * * * * * * * * * * == Palkinnot == * Suomen Maakuntakirjailijoiden tunnustuspalkinto 1991 * Kalevi Jäntin palkinto 1992 * Korpirastas-palkinto 1992 * Savonia-palkintoehdokas 1989, 2000, 2015 * Hämeen taidepalkinto 2000 * Einari Vuorela -palkintoehdokas 2005 (teoksesta Sateen muisti, 2002) * WSOY:n tunnustuspalkinto 2005 * Suomen aforismiyhdistyksen vuoden aforismikirja 2017 * Valtion taiteilijaeläke 2020 Lähde == Lähteet == == Aiheesta muualla == * Anne Hännisen aforismeja ja valokuvia Aforistiblogissa Luokka:Suomalaiset runoilijat Luokka:Kalevi Jäntin palkinnon saajat Luokka:Vuonna 1958 syntyneet Luokka:Elävät henkilöt
Social Democratic and Labour Party

Social Democratic and Labour Party (SDLP, iiriksi Páirtí Sóisialta Daonlathach an Lucht Oibre) on pohjoisirlantilainen puolue. SDLP on nationalistinen puolue, jonka tavoitteena on yhdistynyt Irlanti. ==Aiheesta muualla== *Puolueen internetsivut Luokka:Pohjois-Irlannin politiikka Luokka:Yhdistyneen kuningaskunnan puolueet Luokka:Euroopan sosialidemokraattinen puolue
Mark Durkan

Mark Durkan (s. 26. kesäkuuta 1960, Derry, Pohjois-Irlanti) on nationalistinen pohjoisirlantilainen poliitikko, joka toimi Social Democratic and Labour Partyn puheenjohtajana vuosina 2001-2010\. Vuosina 2001-2002 Durkan toimi Pohjois-Irlannin varapääministerinä.Trimble valittiin uudelleen Pohjois- Irlannin johtajaksi , MTV Uutiset 6.11.2001. Viitattu 27.9.2015. ==Lähteet== Luokka:Pohjoisirlantilaiset poliitikot Luokka:Brittiläisten puolueiden puheenjohtajat Luokka:Vuonna 1960 syntyneet Luokka:Elävät henkilöt
Seamus Mallon

Seamus Mallon (17. elokuuta 1936 Markethill, Armagh'n kreivikunta, Pohjois- Irlanti – 24. tammikuuta 2020) oli nationalistinen pohjoisirlantilainen poliitikko, ja Social Democratic and Labour Partyn jäsen. Vuosina 1999–2001 Mallon toimi Pohjois-Irlannin varapääministerinä. Mallon oli vuodesta 1966 lähtien naimisissa Gertrude Mallonin kanssa. Gertrude Mallon kuoli vuonna 2016. Heillä oli yksi tytär. == Lähteet == Luokka:Pohjoisirlantilaiset poliitikot Luokka:Vuonna 1936 syntyneet Luokka:Vuonna 2020 kuolleet
Martin McGuinness

James Martin Pacelli McGuinness (; 23. toukokuuta 1950 Derry, Pohjois-Irlanti – 21. maaliskuuta 2017 DerryRte.ie, viitattu 21.3.2017) oli pohjoisirlantilainen poliitikko ja Sinn Féin -puolueen jäsen. Vuodesta 2007 McGuinness toimi Pohjois-Irlannin varapääministerinä. == Aika IRA:ssa == McGuinness oli entinen IRA:n kenttäkomentaja. Hän sanoi eronneensa IRA:sta jo vuonna 1974, mutta vuonna 1987 tapahtunut Enniskillenin pommi-isku, jossa kuoli 11 ja haavoittui 63 protestanttia, vakuuttivat hänet siitä, että IRA:n on ryhdyttävä etsimään rauhanomaista ratkaisua Britannian kanssa. == Lähteet == == Aiheesta muualla == Luokka:Pohjoisirlantilaiset poliitikot Luokka:Vuonna 1950 syntyneet Luokka:Vuonna 2017 kuolleet
Brigetio

Brigetio oli roomalaisten sotilasleiri Pannoniassa nykyisen Szőnyn paikalla Unkarin pohjoisrajalla. Se oli auxilia-joukkojen tukikohta jo suunnilleen vuodesta 50 Kelemantia, mutta vuonna 97 sinne sijoitettiin Rooman varsinaisen armeijan legioona. Vuonna 212 keisari Caracalla antoi Brigetiolle colonian arvon. Brigetion leirin koko oli 540x430 metriä, ja se oli yksi alueen tärkeimmistä linnoituksista.Komáromi Gyógyfürdő termal tours Vuonna 214 provinssien rajoja muutettiin niin, että Brigetio siirrettiin Ala-Pannonian puolelle; sitä ennen se oli ollut Ylä-Pannoniassa ==Lähteet == Luokka:Pannonia superiorin provinssin kaupungit Luokka:Arkeologiset kohteet Unkarissa
A Bigger Bang

A Bigger Bang on The Rolling Stonesin 22. studioalbumi, joka julkaistiin 5. syyskuuta 2005. ==Kappaleet== # # # # # # # # # # # # # # # # ==Kokoonpano== ===The Rolling Stones=== *Mick Jagger – laulu, kitara, basso, huuliharppu, kosketinsoittimet, lyömäsoittimet *Keith Richards – kitarat, basso, piano, laulu *Ron Wood – kitarat, basso, rummut, laulu, slidekitara, mandoliini, saksofoni, kosketinsoittimet *Charlie Watts – rummut, kitara ===Vierailijat=== *Darryl Jones – basso *Chuck Leavell – kosketinsoittimet *Matt Clifford – kosketinsoittimet, jousisovitukset *Don Was – piano *Lenny Castro – lyömäsoittimet *Blondie Chaplin – taustalaulu == Arvostelut == * Allmusic: AllMusic review Viitattu 1.11.2022. * Soundi: The Rolling Stones: A Bigger Bang Viitattu 1.11.2022. == Lähteet == Luokka:The Rolling Stonesin albumit Luokka:Vuoden 2005 albumit
Einari Karvetti

Frans Einari Karvetti (ent. Karlström) (16. huhtikuuta 1897 Naantalin maalaiskunta – 20. marraskuuta 1979 Naantali) oli suomalainen kansanedustaja ja maanviljelysneuvos. Karvetin vanhemmat olivat maanviljelijä Frans Leander Karlström ja Vendla Josefina Wahlstén ja puoliso vuodesta 1924 farmaseutti Leima Irene Lehtiö. Karvetti oli koulutukseltaan agronomi. Hän toimi muiden tehtävien ohessa maanviljelijänä 1921–1960, Naantalissa sijainnut Karvetin tila hänen omistukseensa vuonna 1927. Vuosina 1945–1962 Einari Karvetti toimi Lounais-Suomen Osuusteurastamon toimitusjohtajana, kunnes hänen poikansa Mauri Karvetti siirtyi toimitusjohtajaksi Einari Karvetin jäädessä eläkkeelle.Kansanedustajana Karvetti toimi Maalaisliitossa vuodesta 1933 vuoteen 1945. Hänen muita tehtäviään olivat muun muassa presidentin valitsijamies viitenä kertana sekä useiden valtuustojen ja neuvostojen puheenjohtajuus ja jäsenyys. Maanviljelysneuvoksen arvonimen Karvetti sai vuonna 1947.Kuolleita. Helsingin Sanomat, 24.11.19179, s. 14. == Lähteet == * * ===Viitteet=== Luokka:Maanviljelysneuvokset Luokka:Kansanedustajat Luokka:Suomen Keskustan poliitikot Luokka:Naantalin kaupunginvaltuutetut Luokka:Varsinais-Suomen vaalipiiri Luokka:Suomalaiset elinkeinoelämän vaikuttajat Luokka:Suomalaiset maanviljelijät Luokka:Vuonna 1897 syntyneet Luokka:Vuonna 1979 kuolleet
Leif Holmqvist

Leif ”Honken” Holmqvist (s. 12. marraskuuta 1942 Gävle, Ruotsi) on ruotsalainen jääkiekkoilija. Maalivahtina pelannut Holmqvist on yksi neljästä pelaajasta, jotka ovat voittaneet Ruotsin vuoden jääkiekkoilijan tittelin (”kultainen kiekko”) kahdesti. Hän pelasi 202 A-maaottelua. Hän edusti aktiiviaikoinaan AIK-joukkuetta 1965–1973 ja 1974–1975, jolloin pelasi tukholmalaisseuran riveissä kaikkiaan 269 sarjaottelua. Holmqvist nimettiin turnauksen parhaaksi maalivahdiksi vuoden 1969 jääkiekon MM-kisoissa. ”Honken” valittiin IIHF Hall of Famen jäseneksi 1999. AIK on jäädyttänyt Holmqvistin pelinumeron 1. == Saavutuksia ja palkintoja == * jääkiekon MM-kisoissa hopeaa 1967, 1969 ja 1970 sekä pronssia 1965, 1971, 1972 ja 1975 * Guldpucken 1968 ja 1970. == Lähteet == * A to Z Enclopedia of Ice Hockey (arkistoitu versio) === Viitteet === Luokka:Ruotsalaiset jääkiekkomaalivahdit Luokka:Vuonna 1942 syntyneet Luokka:Elävät henkilöt
Guldpucken

Guldpucken on ruotsalainen urheilupalkinto, jonka Expressen ja Ruotsin jääkiekkoliitto jakavat kunkin kauden parhaalle pelaajalle sekä Ruotsin pääsarja Elitserien että Ruotsin jääkiekkomaajoukkue huomioiden. Guldpucken on jaettu vuodesta 1956. == Guldpucken-voittajat == Vuosi Nimi Joukkue 1956 Åke Lassas Leksands IF 1957 Hans ”Stöveln” Öberg Gävle Godtemplares IK 1958 Hans Svedberg Skellefteå AIK 1959 Roland Stoltz Djurgårdens IF 1960 Ronald ”Sura- Pelle” Pettersson Södertälje SK 1961 Anders Andersson Skellefteå AIK 1962 Anders Andersson Skellefteå AIK 1963 Ulf Sterner Västra Frölunda IF 1964 Nils ”Nicke” Johansson MoDo AIK 1965 Gert Blomé Västra Frölunda IF 1966 Nils Nilsson Leksands IF 1967 Bert-Ola Nordlander AIK 1968 Leif Holmqvist AIK 1969 Lars-Erik Sjöberg Leksands IF 1970 Leif Holmqvist AIK 1971 Håkan Wickberg Brynäs IF 1972 William Löfqvist Brynäs IF 1973 Thommy Abrahamsson Leksands IF 1974 Christer Abrahamsson Leksands IF 1975 Stig Östling Brynäs IF 1976 Mats Waltin Södertälje SK 1977 Kent-Erik Andersson Färjestads BK 1978 Rolf Edberg AIK 1979 Anders Kallur Djurgårdens IF 1980 Mats Näslund Brynäs IF 1981 Peter Lindmark Timrå IK 1982 Patrik Sundström IF Björklöven 1983 Håkan Loob Färjestads BK 1984 Per-Erik Eklund AIK 1985 Anders Eldebrink Södertälje SK 1986 Tommy Samuelsson Färjestads BK 1987 Håkan Södergren Djurgårdens IF 1988 Bo Berglund AIK 1989 Kent Nilsson Djurgårdens IF 1990 Rolf Ridderwall Djurgårdens IF 1991 Thomas Rundqvist Färjestads BK 1992 Tommy Sjödin Brynäs IF 1993 Peter Forsberg MODO Hockey 1994 Peter Forsberg MODO Hockey 1995 Tomas Jonsson Leksands IF 1996 Jonas Bergqvist Leksands IF 1997 Jörgen Jönsson Färjestads BK 1998 Ulf Dahlén HV71 1999 Daniel Sedin & Henrik Sedin MODO Hockey 2000 Mikael Johansson Djurgårdens IF Hockey 2001 Mikael Renberg Luleå HF 2002 Henrik Zetterberg Timrå IK 2003 Niklas Andersson Västra Frölunda HC 2004 Johan Davidsson HV71 2005 Henrik Lundqvist Frölunda HC 2006 Kenny Jönsson Rögle BK 2007 Per Svartvadet MODO Hockey 2008 Stefan Liv HV71 2009 Jonas Gustavsson Färjestads BK 2010 Magnus Johansson Linköpings HC 2011 Viktor Fasth AIK 2012 Jakob Silfverberg Brynäs IF 2013 Jimmie Ericsson Skellefteå AIK 2014 Joakim Lindström Skellefteå AIK 2015 Victor Hedman Tampa Bay Lightning 2016 Erik Karlsson Ottawa Senators 2017 Erik Karlsson Ottawa Senators 2018 William Karlsson Vegas Golden Knights Lähde ==Lähteet== ==Aiheesta muualla== * Guldpucken Expressenin verkkosivuilla Luokka:Jääkiekkopalkinnot Luokka:Ruotsin jääkiekko Luokka:Ruotsalaiset urheilupalkinnot